ועדת החינוך, התרבות והספורט, כנסת 20, פרוטוקול מספר 673, 2018-07-09 12:35

יעקב מרגי: שלום.

יעקב מרגי: אני מתכבד לפתוח את ישיבת ועדת החינוך, התרבות והספורט.

יעקב מרגי: היום ה-9 ביולי 2018, כ"ו בתמוז התשע"ח.

יעקב מרגי: על סדר היום צו הנהיגה הספורטיבית (שינוי התוספת לחוק), התשע"ח-2018 והנושא השני הוא תקנות הנהיגה הספורטיבית (רישיון לנהיגה ספורטיבית) (תיקון), התשע"ח-2018.

יוסי ניסן: אני מנהל את הרשות לנהיגה ספורטיבית.

יעקב מרגי: תאר לנו מה אתם רוצים לעשות.

יוסי ניסן: אגב, גם נשמח לראות אותך באחד האירועים הקרובים.

יעקב מרגי: כשלא יהיו בשבתות וחגים.

יוסי ניסן: לא.

יוסי ניסן: לא בשבתות.

יעקב מרגי: ולא בימי שישי.

יוסי ניסן: נהיגה ספורטיבית מתפתחת בארץ ואנחנו תמיד נצמדים לתקנות הבינלאומיות.

יוסי ניסן: כשהן משתנות, גם אנחנו משנים את התקנות שלנו.

יוסי ניסן: יש כאן תיקון קטן שגורם לכך שילדים בגיל 15 צריכים לנסוע על אופנועים כאשר בחוץ לארץ כבר מגיל 14 נוסעים ואפילו מגיל נמוך מזה.

יוסי ניסן: זה למעשה התיקון שאנחנו עושים היום.

יעקב מרגי: מה הוא אומר?

יוסי ניסן: מתאימים את הנפח לגיל כפי שנהוג בעולם.

מירב ישראלי: אלה בעצם שני תיקונים.

יוסי ניסן: כן.

יעקב מרגי: מצעירים את הגיל?

יוסי ניסן: מצעירים את הגיל, כן, ומגדילים את הנפח.

מירב ישראלי: לגבי אופנוע, מדובר על אופנוע.

יוסי ניסן: מדובר על תחום האופנועים.

יוסי ניסן: בעולם ילד בגיל 14 יכול לנסוע על 125 - - -

יעקב מרגי: יש לי במושב ילד בגיל 11 וראיתי אותו נוסע על טרקטורון.

יעקב מרגי: איזו מדינה אנחנו?

יעקב מרגי: ההורים חסרי אחריות ומדינה חסרת אחריות.

יוסי ניסן: זה לא קשור לנהיגה הספורטיבית.

יעקב מרגי: לא מעניין אותי.

יעקב מרגי: זה קשור לנהיגה בכלל ובטיחות.

יעקב מרגי: אני מעלה עכשיו תהיות, איך מדינה מאפשרת ואחר כך מתפלאים שמספר הילדים הנפגעים בתאונות דרכים הוא גבוה.

יוסי ניסן: אין אכיפה.

יוסי ניסן: אתה צודק.

יעקב מרגי: לא אכיפה.

יעקב מרגי: מותר.

יעקב מרגי: לא צריך לאכוף.

יעקב מרגי: מותר.

יעקב מרגי: זה הפלא.

יוסי ניסן: למעשה אנחנו עושים תיקון קטן שיכול לאפשר לילדים לעבור, למעשה מה שהם עושים כיום, זה 85 סמ"ק, ל-125 סמ"ק.

יוסי ניסן: יושבים כאן גם נציגי ההתאחדות יחד אתנו.

מירב ישראלי: אצלי כתוב: באופנועים, ילדים לפחות בגיל 8 מעלים מ-120 ל-125.

מירב ישראלי: נערים, לגבי אופנוע שנפח המנוע המרבי שלו הוא בין 145 ל-250, מורידים את הגיל מ-15 ל-14.

מירב ישראלי: אלה שני התיקונים.

יוסי ניסן: נכון.

מירב ישראלי: זה תיקון מקביל גם בתוספת לחוק שמתוקנת בצו וגם בתקנות הנהיגה הספורטיבית.

יעקב מרגי: יש עוד התייחסויות?

יעקב מרגי: אין.

יעקב מרגי: נקריא.

מירב ישראלי: אנחנו מתקנים את הצו כי צריך לתקן בעוד שני מקומות ממה שהוגש לנו.

מירב ישראלי: בתוספת לחוק –

מירב ישראלי: בפסקה (2), במקום "15" יבוא "14".

מירב ישראלי: אפשר להצביע.

יעקב מרגי: אנחנו הולכים למשהו תקדימי, להצבעה פה אחד תרתי משמע.

יעקב מרגי: מי בעד אישור צו הנהיגה הספורטיבית (שינוי התוספת לחוק), התשע"ח-2018?

יעקב מרגי: מי נגד?

יעקב מרגי: בעד – 1, פה אחד

יעקב מרגי: הצו אושר פה אחד.

מירב ישראלי: התיקון הוא לתקנות הנהיגה הספורטיבית, רישיון לנהיגה ספורטיבית.

מירב ישראלי: בתקנות הנהיגה הספורטיבית (רישיון לנהיגה ספורטיבית), התשע"א-2010, בתקנה 2, בטבלה –

מירב ישראלי: בפרט (3)(ג) בטור ד' שכותרתו "גיל הנוהג בשנים הוא לפחות – ", במקום "15" יבוא "14".

מירב ישראלי: אפשר להצביע.

יעקב מרגי: סתם שאלה.

יעקב מרגי: איך זה נולד?

יוסי ניסן: זה צורך בינלאומי.

יעקב מרגי: היה צורך?

יעקב מרגי: הנערים ביקשו?

יוסי ניסן: מה שקורה זה שילד בגיל 15, האופנוע שהוא רשאי לרכוב עליו הוא קטן מדי בממדים ואז זה מסכן את הנהיגה עצמה.

יוסי ניסן: הם נופלים יותר, הם פחות יציבים.

יוסי ניסן: לכן האופנוע, 125, הוא יותר גדול ואז הוא יותר מתאים למשקל ולגיל.

יעקב מרגי: משרד המשפטים, במקרה הזה אתם זורמים?

שי סומך: כן.

יעקב מרגי: כמה זמן לקח לכם לתקן את התקנות והצו?

יוסי ניסן: כמה חודשים טובים.

יעקב מרגי: פחות משנים.

יעקב מרגי: מצבכם טוב.

קריאה: עובדים בשיתוף פעולה מלא עם משרד המשפטים.

יעקב מרגי: אנחנו מצביעים.

יעקב מרגי: מי בעד אישור תקנות הנהיגה הספורטיבית (רישיון לנהיגה ספורטיבית) (תיקון), התשע"ח-2018?

יעקב מרגי: מי נגד?

יעקב מרגי: בעד – 1, פה אחד

יעקב מרגי: התקנות אושרו פה אחד.

מירב ישראלי: אני רוצה לומר לפרוטוקול דבר נוסף.

מירב ישראלי: מכיוון שהצו והתוספת צריכים לתאום לכללי הנהיגה הספורטיבית שמפורסמים באתר של משרד הספורט, אנחנו נוציא את האישור אחרי שנוודא – כך סיכמתי עם משרד הספורט – שאכן הכללים תואמים את מה שכתוב באתר.

יוסי ניסן: סיכמנו, כן.

יעקב מרגי: תודה רבה.

יעקב מרגי: הישיבה נעולה.